**Molėtų rajono savivaldybės taryba**

**SPRENDIMAS**

**Dėl SAVIVALDYBĖS TURTO PERDAVIMO molėtų rajono savivaldybės administracijai valdyti patikėjimo teise**

2019 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 6 straipsnio 3, 30 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis, 17 straipsnio 2 dalimi, atsižvelgdama į Molėtų rajono savivaldybės strateginio veiklos plano 2018-2020 metams, patvirtinto Molėtų rajono savivaldybės tarybos 2018 m. vasario 22 d. sprendimu Nr. B1-28 „Dėl Molėtų rajono savivaldybės strateginio veiklos plano 2018-2020 metams patvirtinimo“, 3 programos „Infrastruktūros objektų ir gyvenamosios aplinkos tvarkymo ir priežiūros programa“ 03.06.01.01 priemonės „Vandentiekio tinklų atnaujinimas ir plėtra Molėtų mieste ir seniūnijose“ ir 03.06.01.02 priemonės „Buitinių nuotekų tinklų atnaujinimas ir plėtra Molėtų mieste ir seniūnijose“ įgyvendinimą,

Molėtų rajono savivaldybės taryba n u s p r e n d ž i a:

1. Perduoti Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti juo savivaldybės savarankiškosios funkcijos – geriamojo vandens tiekimo ir nuotekų tvarkymo organizavimas – įgyvendinimui Savivaldybei nuosavybės teise priklausantį nekilnojamąjį turtą:
	1. 104,88 m ilgio lauko vandentiekio tinklus, unikalus Nr. 4400-5101-1577, esančius Molėtų m., Kranto g., kurių įsigijimo savikaina – 5471,56 Eur;
	2. 251,40 m ilgio buitinių nuotekų tinklus, unikalus Nr. 4400-5089-2725, esančius Molėtų m., S. Nėries g., kurių įsigijimo savikaina – 45093,79 Eur;
	3. 200,55 m ilgio lauko vandentiekio tinklus, unikalus Nr. 4400-5089-2847, esančius Molėtų m., Siesarties g., kurių įsigijimo savikaina – 15433,28 Eur;
	4. 246,95 m ilgio buitinių nuotekų tinklus, unikalus Nr. 4400-5089-2814, esančius Molėtų m., Siesarties g., kurių įsigijimo savikaina – 15272,74 Eur.

2. Įgalioti Molėtų rajono savivaldybės merą Savivaldybės vardu pasirašyti 1 punkte nurodyto turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos

įstatymo nustatyta tvarka.

Savivaldybės meras